**PROJEKTO „RAIL BALTICA“ GELEŽINKELIO LINIJOS RUOŽE KAUNAS-PANEVĖŽYS-LT/LV RANGOS DARBAI (I ETAPAS): NAUJO TILTO PER NERIES UPĘ STATYBOS DARBAI**

**TECHNINĖS PRIEŽIŪROS PASLAUGŲ IR INŽINIERIAUS PASLAUGŲ**

**PIRKIMAS**

**PASLAUGŲ PIRKIMO TECHNINĖ SPECIFIKACIJA**

**1. PIRKIMO OBJEKTAS** projekto „Rail Baltica“ geležinkelio linijos ruože Kaunas-Panevėžys-LT/LV rangos darbai (I etapas): Naujo tilto per Neries upę statybos darbųtechninės priežiūros paslaugų ir Inžinieriaus paslaugų pirkimas **(DPS: 15363),** BVPŽ kodas – 71247000-1.

**2.** **PIRKIMO OBJEKTO PRITAIKYMO SRITIS:**

Paslaugų teikėjas teiks kompleksinio projekto „Rail Baltica“ geležinkelio linijos ruože Kaunas-Panevėžys-LT/LV rangos darbai (I etapas): Naujo tilto per Neries upę statyba, numatytų atlikti rangos darbų (toliau – Darbai) statinio statybos techninės priežiūros paslaugas ir Inžinieriaus paslaugas (toliau – Paslaugos), susidedančias iš:

* Statinio statybos techninio prižiūrėtojo pareigų ir funkcijų, kurias numato Paslaugų sutarties sąlygos, Lietuvos Respublikos teisės aktai, įskaitant, bet neapsiribojant, Lietuvos Respublikos statybos įstatymą, STR 1.06.01:2016 „Statybos darbai. Statinio statybos priežiūra“ (su vėlesniais pakeitimais), STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ (su vėlesniais pakeitimais), vykdymo;
* Inžinieriaus pareigų ir funkcijų vykdymo pagal Darbų sutarties sąlygas, parengtas remiantis *Fédération Internationale des Ingénieurs-Conseils* (toliau - FIDIC) Raudonąją knygą *Užsakovo suprojektuotų statybos ir inžinerinių darbų statybos sutarties sąlygomis* (išleistos pirmuoju leidimu 1999 metais anglųkalba ir vertimu į lietuvių kalbą 2009metais leidimu, ISBN 978 9986-687-18-4).

.

**3. TECHNINIAI REIKALAVIMAI, KURIUOS TURI ATITIKTI PERKAMOS PASLAUGOS:**

**3.1. STANDARTAI, TECHNINIAI LIUDIJIMAI IR (AR) BENDROSIOS TECHNINĖS SPECIFIKACIJOS:**

3.1.1. LR statybos įstatymas;

3.1.2. STR 1.06.01:2016 „Statybos darbai. Statinio statybos priežiūra“ (su vėlesniais pakeitimais ir papildymais) bei kiti paslaugų teikimui aktualūs Statybos techniniai reglamentai (STR);

3.1.3. FIDIC Raudonoji knyga;

3.1.4. Kitais Pirkimo objektui taikytinais Lietuvos Respublikoje galiojančiais teisės aktais bei normatyvinių dokumentų reikalavimais

**3.2. PIRKIMO OBJEKTO SAVYBĖS, FUNKCINIAI REIKALAVIMAI IR/AR NORIMAS REZULTATAS:**

3.2.1.Tiekėjas turės atlikti visų Rangovo vykdomų darbų priežiūrą ir administravimą visą Rangos darbų sutarties vykdymo laikotarpį. Paslaugų teikimo trukmė **– 920 (devyni šimtai dvidešimt) dienų** nuo Paslaugų teikimo Pradžios datos, bet ne trumpiau kaip iki rangos darbų baigimo pagal visas Paslaugų Techninėje specifikacijoje nurodytas Projekto rangos ir/ar paslaugų sutartis, Projekto rangos darbų pranešimo apie defektus laikotarpio pabaigos ir Atlikimo pažymos išdavimo, Tiekėjo Galutinės ataskaitos parengimo ir patvirtinimo, galutinio mokėjimo atlikimo Pradžios datą nustato Projekto vadovas ne vėliau kaip 28 (dvidešimt aštuonios) dienos po Sutarties įsigaliojimo datos.

3.2.2. tiekėjas turi užtikrinti, kad Rangovo vykdomi statybos darbai visiškai atitiktų Užsakovo reikalavimus, Rangos sutarties dokumentus bei specifikacijas ir Europos Sąjungos (toliau – ES) bei Lietuvos Respublikos teisės aktus, reglamentuojančius statybos procesą;

3.2.3. tiekėjas turi užtikrinti, kad pastatyti statiniai būtų sėkmingai išbandyti ir atiduoti eksploatuoti, o visi defektai pašalinti;

3.2.4. teikti techninę pagalbą (konsultavimą su projektu susijusiais klausimais) Užsakovo personalui įgyvendinant projektą;

3.2.5. vykdyti FIDIC Inžinieriaus funkcijas pagal FIDIC Raudonosios knygos sutarties sąlygas ir STR 1.06.01:2016 „Statybos darbai. Statinio statybos priežiūra“ reikalavimus. Tiekėjas atliks visas sutartyje numatytas techninės priežiūros ir Inžinieriaus funkcijas ir turės tokias galias, kurias jam deleguos Užsakovas pagal Paslaugos teikimo sutartį;

3.2.6. Tiekėjo užduotys yra FIDIC Raudonosios knygos sutarties sąlygose apibūdintos Inžinieriaus pareigos. Papildant ir patikslinant šias pareigas, statybos darbų metu Tiekėjas taip pat turės:

* + - 1. suderinus su Užsakovu išnagrinėti ir patvirtinti Rangovo Darbų programą;
      2. įvertinti Rangovo pasirengimą pradėti darbus ir pateikti vertinimo išvadą Užsakovui;
      3. organizuoti statybos aikštelės perdavimą Rangovui, padėti Rangovui įforminti leidimą vykdyti žemės darbus;
      4. tikrinti Rangovo darbų suplanavimą;
      5. nuolat sekti Rangovo kokybės užtikrinimo programos vykdymą su privalomais bandymais vietoje, dalyvauti imant bandinius statybvietėje ;
      6. įvertinti ir kontroliuoti Rangovo veiklos programą ir darbų fizinę bei finansinę eigą;
      7. konsultuoti Užsakovą ir siūlyti visus pakeitimus projektinėje dokumentacijoje ir/arba specifikacijose, kurie padės sumažinti statybos kaštus nepabloginant darbų kokybės arba ją pagerinant;
      8. kaupti ir atsakyti už darbo užrašų atnaujinimą, registruoti visus Rangovui duotus nurodymus bei iš jo gautą korespondenciją;
      9. vadovaudamasis sutarties sąlygomis bei remdamasis gerąja technine, finansine ir ekonomine praktika prižiūrėti darbų vykdymą per visą rangos sutarties darbų vykdymo laikotarpį. Visos užduotys ir įsipareigojimai turės būti atlikti taip, kad užtikrintų atlikto darbo atitikimą specifikacijoms;
      10. kontroliuoti statybos metu naudojamų statybos produktų bei įrenginių kokybę ir neleisti jų naudoti, jeigu jie neatitinka statinio projekto, normatyvinių statybos techninių dokumentų, normatyvinių statinio saugos ir paskirties dokumentų reikalavimų, taip pat jei nepateikti statybos produktų kokybę patvirtinantys dokumentai;
      11. sekti kaip tvarkomos gražinamos medžiagos statinio Savininkui, taip pat netinkamų tolimesniam naudojimui medžiagų perdavimą atliekų tvarkytojams;
      12. tikrinti ir priimti paslėptus statybos darbus, dalyvauti išbandant ir pripažįstant tinkamais naudoti inžinerinius tinklus, inžinerines sistemas, įrenginius, konstrukcijas. Tikrinti ir dalyvauti atliekant visus reikalingus tyrimus, inžineriniams tinklams, inžinerinėms sistemoms, įrenginiams, konstrukcijoms;
      13. tikrinti ir rangos darbų kokybę bei jų apimtis, informuoti Užsakovą apie atliktus projektus ir statybos darbus, neatitinkančius statinio normatyvinės kokybės reikalavimų, patvirtinti apmokėjimo iš ES ir kitų lėšų tarpinio/galutinio mokėjimo pažymas;
      14. kontroliuoti, tikrinti ir pateikti Rangovo pavedimų reikalavimus Užsakovui patvirtinti, išduoti darbų priėmimo aktus ir, užbaigus darbus, tikrinti išpildomosios dokumentacijos atitikimą Rangos sutarčiai;
      15. kontroliuoti, tikrinti, ar Rangovas laikosi sveikatos ir saugos darbe reikalavimų. Apie nustatytus pažeidimus ir rizikas nedelsiant informuoti Užsakovą;
      16. esant būtinybei teikti siūlymus Užsakovui papildyti statybą leidžiantį dokumentą , paruošti ir Užsakovui suteikus įgaliojimą, pateikti prašymą miesto savivaldybei (arba VTPSI) dėl statybą leidžiančio dokumento koregavimo bei tikslinimo vykdant rangos darbus, paruošti ir sukomplektuoti visus reikalingus prie šio prašymo pridedamus dokumentus, kartu su projekto vadovu dalyvauti savivaldybėje sprendžiant statybą leidžiančio dokumento koregavimo ir (arba) papildymo klausimus;
      17. kontroliuoti visų sertifikatų, užtikrinimų, garantijų, draudimo ir kitų dokumentų, kuriuos Rangovai privalo pateikti pagal ES ir Lietuvos teisės aktų reikalavimus, tinkamumą ir autentiškumą;
      18. kartu su Rangovu rengti statinio užbaigimo dokumentus ir dalyvauti statybos užbaigimo procedūrose;
      19. užtikrinti, kad visos medžiagos, įrankiai, įrengimai, priemonės ir t.t., kurie pabaigus darbus turės būti perduoti Užsakovui, būtų tinkamai išmontuoti, supakuoti, saugomi ir prižiūrimi.
      20. dalyvauti Rangovo atliktų statybos darbų perdavimo Užsakovui procedūrose;
      21. parengti sąrašą defektų, kuriuos Rangovas turės pašalinti per defektų ištaisymo laikotarpį ir parengti atitinkamus nurodymus, instrukcijas;
      22. rengti tarpines ir galutinę mokėjimo pažymas;
      23. revizuoti (patikrinti ir patvirtinti) atliktų darbų aktus, pažymas apie atliktų darbų vertę ir atliktų darbų santrauką;
      24. rengti darbų pakeitimų sąrašus;
      25. veikti kartu su Užsakovu ir jo techniniais darbuotojais, prižiūrinčiais darbus, kuriuos planuojama atlikti tuo pačiu metu, siekiant užtikrinti sklandų visų su Rangos sutartimi susijusių veiklų įgyvendinimą;
      26. rengti ir teikti apibendrintas mėnesines ir kitas ataskaitas, FIDIC Inžinieriaus mėnesinių pasitarimų protokolus ir specialias ataskaitas ir t.t., siekiant informuoti Užsakovą, atitinkamas nacionalines ir ES institucijas;
      27. organizuoti darbo pasitarimus statybvietėje darbų eigos koordinavimo, techniniais ir kitais su objekto statyba susijusiais klausimais. Darbo pasitarimai turės vykti reguliariai, kiekvieną savaitę, o reikalui esant ir dažniau. Į darbo pasitarimus turi būti kviečiami Užsakovo, Projekto vykdymo priežiūros bei kitų suinteresuotų įstaigų bei žinybų atstovai. Tiekėjas parengia darbo pasitarimų protokolus ir suderina su visais statybos proceso dalyviais;
      28. dalyvauti bendruose susirinkimuose su Užsakovu, atitinkamomis nacionalinėmis ir ES institucijomis, kai tik to pareikalaus bet kuri iš įvardintų šalių;

3.2.29. kartu su Rangovu paruošti ir pateikti statinio statybos užbaigimo komisijai visą reikalingą statybos techninę dokumentaciją pagal parengtą rejestrą (sąrašą). Patvirtinus statybos užbaigimo aktą visą statybos techninę dokumentaciją Užsakovo nustatyta tvarka perduoti saugoti Užsakovo atstovui.

3.2.7. Paslaugų teikimas defektų šalinimo laikotarpiu:

3.2.7.1.Tiekėjas turės atlikti visų Rangovo vykdomų darbų priežiūrą ir administravimą visą Rangos darbų defektų šalinimo laikotarpį kol Užsakovui nurodžius Rangovas bus atleistas nuo visų savo įsipareigojimų vykdymo pagal Rangos darbų sutartį;

3.2.7.2.Tiekėjas po Rangos darbų sutartyje numatytų Rangos darbų pabaigos turi patikrinti darbus ir darbų aikštelę Užsakovo nurodytu laiku ir pateikti išvadas Užsakovui;

3.2.7.3. Likus 14 (keturiolikai) dienų iki 120 (šimtas dvidešimt) dienų defektų ištaisymo laikotarpio pabaigos, Tiekėjas, patikrinęs darbus ir aikštelę, turi Užsakovui pateikti išvadas, parengti Atlikimo pažymą ir Galutinę mokėjimo pažymą;

3.2.8. Paslaugos turės būti teikiamos atsižvelgiant į Rangovo Darbų programą arba jos patikslinimus, atliktus vadovaujantis Rangos sutarties nuostatomis. Tiekėjo personalas turi pasirengti pradėti darbus atsižvelgdamas į Rangovo pasirengimą pradėti darbus ir jo Darbų programą. Tiekėjas per visą paslaugų sutarties įvykdymo laikotarpį turi palaikyti glaudžius ryšius su Užsakovu;

3.2.9.1. Tiekėjas turės paskirti FIDIC Inžinierių, kuris:

3.2.9.1. turės vykdyti techninės priežiūros ekspertų Grupės vadovo funkcijas;

3.2.9.2. turės vadovauti Tiekėjo personalui darbų aikštelėje ir kitam pagalbiniam

personalui, paskirtam prižiūrėti darbus;

3.2.9.3. savo įgaliojimų ir kompetencijos ribose atstovaus Užsakovui ir konsultuos jį visais su Rangos sutartimi susijusiais klausimais;

3.2.9.4. bus tiesiogiai atskaitingas Užsakovui;

3.2.9.5. turės atsakyti už visų su Sutartimi susijusių ataskaitų ir dokumentų rengimą, įskaitant mokėjimo pažymas bei jų teikimą, ir savo parašu tvirtinamuose dokumentuose (pvz., atliktų darbų aktuose, atliktų darbų pažymose ir kt.) pateikiamos informacijos tikrumą ir teisingumą;

3.2.9.6. turės prižiūrėti Rangovo vykdomus statybos darbus pagal Rangos darbų sutartį ir nedelsiant atkreipti Užsakovo dėmesį į problemas, galinčias turėti neigiamos įtakos vykdomų darbų kokybei ir jų terminams;

3.2.9.7. bus įgaliotas veikti visais klausimais, susijusiais su paslaugų teikimo Sutartimi, įskaitant ir įgaliojimą pasirašyti Rangos darbų sutarties pakeitimus Tiekėjo vardu;

3.2.9.8. palaikys glaudžius ryšius su Užsakovu, vietos ir nacionalinėmis institucijomis bei techniniais priežiūros vadovais, prižiūrinčiais rangos darbus siekiant užtikrintų su Rangos sutartimi susijusių visų veiklų sklandų įgyvendinimą.

3.2.10. Paskirti Statinio statybos techninį prižiūrėtoją, kuris:

3.2.10.1. prižiūrės Rangovo vykdomus statybos darbus pagal rangos sutartį;

3.2.10.2.bus tiesiogiai atskaitingas FIDIC inžinieriui;

3.2.10.3. FIDIC inžinieriaus nurodymu rengs su Rangos sutartimi susijusias ataskaitas ir dokumentus;

3.2.10.4. atkreips FIDIC inžinieriaus dėmesį į problemas, galinčias neigiamai įtakoti vykdomus darbus;

3.2.10.5. palaikys glaudžius ryšius su Užsakovu, vietos ir nacionalinėmis institucijomis bei Užsakovo techniniais darbuotojais, kad būtų užtikrintas su sutartimi susijusių veiklų sklandus įgyvendinimas.

3.2.10.6. gavęs Inžinieriaus pavedimą, kiekvieną mėnesį turės parengti ir kiekvieno mėnesio pirmą dieną pateikti Užsakovui detalų ateinančio mėnesio darbo grafiką, kuriame bus nurodomos ateinančio mėnesio numatomos dirbti dienos ir planuojama veikla. Jei dėl Rangovo darbų vykdymo keisis statinio statybos techninių prižiūrėtojų mėnesio darbo grafikai, apie tai turi būti pranešta Užsakovui.

3.2.11. Tiekėjas statybos darbų vykdymo laikotarpiu statybvietėje, turi užtikrinti bent vieno statinio statybos techninės priežiūros specialisto buvimą (pagal vykdomų statybos darbų sritį) visą Rangos darbų vykdymo laiką. Tiekėjas turės pristatyti tokių darbuotojų darbo objekte valandinį grafiką.

3.2.12. Užsakovas turi teisę bet kuriuo darbų vykdymo metu patikrinti, ar atsakingas techninis prižiūrėtojas yra darbų vykdymo vietoje.

3.2.13.Tiekėjas privalės kartą per mėnesį (ar kitu sutartu laiku) pateikti Paslaugų teikimo laiko skaičiavimą pagal STR 1.04.04:2017 „Statinio projektavimas, projekto ekspertizė“ 18 priedas „Statinio statybos techninės priežiūros laiko skaičiavimas“ reikalavimus. Techninės priežiūros paslaugos ir Inžinieriaus paslaugos vykdomos statinio statybos vietoje visą Paslaugų sutarties galiojimo laikotarpį. Jei Tiekėjo paskirtieji specialistai nustatytu grafiku nesilanko statinio statybos vietoje ar neužtikrina atliekamų rangos darbų kokybės, jie turi būti pakeisti kitais pirkimo dokumentuose keltus kvalifikacinius reikalavimus atitinkančiais specialistais užtikrinančiais šių įsipareigojimų vykdymą.

3.2.14. Tiekėjas turės pareigą koordinuoti darbų saugos priežiūrą statybvietėje dirbant skirtingiems rangovams.

3.2.15. Tiekėjas turės parengti Rangos darbų techninės priežiūros kokybės užtikrinimo planą (toliau – KU planas) . KU planas turi apibūdinti Tiekėjo ir jo pagalbinio personalo Rangos darbų techninės priežiūros kokybės veiklas bei Rangos darbų kokybės kontrolę. Kokybės užtikrinimo plano projektas turi būti pateiktas Užsakovui su Įvadine ataskaita.

3.2.16. Tiekėjas turi turėti šias kompetencijas BIM projekto valdymo srityje:

- Vertinti Statybos rangovų teikiamus projekto įgyvendinimo planus (BEP) ir teikti pastebėjimus/rekomendacijas;

- Viso projekto įgyvendinimo laikotarpiu tikrinti Rangovų atliekamų darbų atitikimą numatytiems reikalavimams, standartams aprašytiems Užsakovo reikalavimuose informacijai (angl. Design guidelines. Building Information Management (BIM) Employer’s Information Requirements, toliau-RBR-EIR), BEP dokumentuose.

- Tikrinti, ar savalaikiai teikiamos ataskaitos, kurios įvardintos EIR, BEP dokumentuose ir informuoti užsakovą apie neatitikimus.

- Užtikrinti, kad Rangovų kuriama AS-BUILT dokumentacija atitinka EIR ir BEP dokumentuose numatytus reikalavimus. Kad kuriami modeliai atitiktų vardijimo, klasifikavimo ir išvystymo/atributinės informacijos keliamus reikalavimus, numatytus EIR ir BEP dokumentuose. Ar dokumentacija tvarkoma ir tinkamai keliama į CDE (bendrųjų duomenų aplinką).

3.2.17. Tiekėjo siūlomos paslaugos neturi kelti grėsmės nacionaliniam saugumui.

3.2.18. Tiekėjas turės vadovautis pridedamu dokumentu „Bendrieji minimalūs reikalavimai „Rail Baltica“ statybos priežiūros taisyklėms“.

3.2.19. Vykdant Rangos sutartį Užsakovas numato naudoti Elektroninį statybos darbų žurnalą. Tiekėjo personalas turi būti apmokytas ir gebėti pildyti šį elektroninį dokumentą.

Priedai:

1 priedas: Bendrieji minimalūs reikalavimai „Rail Baltica“ statybos priežiūros taisyklėms;

2 priedas: Greitojo geležinkelio „Rail Baltica“ geodezinio tinklo statybos ir priežiūros paslaugos;

3 priedas: BIM naudojimo atvejai statybų ir perdavimo etapuose

4 priedas: Užsakovo reikalavimai informacijai (Design guidelines. Building Information Management (BIM) Employer’s Information Requirements). Nuoroda į dokumentą: <https://www.railbaltica.org/rb-rail-as-bim-documentation/>;

5 priedas BIM Vadovas. (Design Guidelines. BIM Manual). Nuoroda į dokumentą: <https://www.railbaltica.org/rb-rail-as-bim-documentation/>

6 priedas Rangos darbų apimtys.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_